B-hluti

Staðlað upplýsingablað þegar seljandi, sem hefur milligöngu á Netinu um samtengda ferðatilhögun í skilningi a-liðar 5. liðar 3. gr., er annar en flutningsaðili sem selur farmiða fram og til baka

|  |
| --- |
| Ef bókuð er ferðatengd þjónusta til viðbótar með hjálp fyrirtækis okkar/XY vegna ferðalags eða orlofsferðar, eftir að ein ferðatengd þjónusta hefur verið valin og greitt fyrir hana, veitir það ferðamanni EKKI réttindi sem gilda um pakkaferðir samkvæmt lögum um pakkaferðir og samtengda ferðatilhögun nr. 95/2018.  Fyrirtæki okkar/XY er því ekki ábyrgt fyrir réttri framkvæmd þessarar ferðatengdu viðbótarþjónustu. Vinsamlegast hafið samband við viðkomandi þjónustuveitanda ef vandamál koma upp.  Ef bókuð er ferðatengd þjónusta til viðbótar í sömu heimsókn á bókunarvef fyrirtækis okkar/XY verður sú ferðatengda þjónusta þó hluti af samtengdri ferðatilhögun. Í slíku tilviki hefur XY komið á vernd, eins og krafist er skv. lögum um pakkaferðir og samtengda ferðatilhögun, til að endurgreiða greiðslur sem inntar hafa verið af hendi til XY vegna þjónustu sem ekki hefur verið veitt vegna gjaldþrots eða rekstrarstöðvunar XY. Vinsamlegast athugið að þetta veitir ekki endurgreiðslu ef viðkomandi þjónustuveitandi verður gjaldþrota eða hættir rekstri.  Nánari upplýsingar um vernd gegn gjaldþroti eða rekstrarstöðvun (veittar með tengli). |

Með því að smella á tengilinn fær ferðamaðurinn eftirfarandi upplýsingar:

|  |
| --- |
| XY hefur tryggt sig gegn ógjaldfærni hjá YZ (aðili sem sér um verndina gegn ógjaldfærni, t.d. ábyrgðarsjóður eða vátryggingafélag).  XY hefur lagt fram tryggingu til Ferðamálastofu komi til gjaldþrots eða rekstrarstöðvunar.  Ef ekki er hægt að veita samningsbundna þjónustu á komi til gjaldþrots eða rekstrarstöðvunar XY geta ferðamenn haft samband við Ferðamálastofu:  Ferðamálastofa Hafnarstræti 91 600 Akureyri Sími: 535 5500 Netfang: [upplysingar@ferdamalastofa.is](mailto:upplysingar@ferdamalastofa.is) Heimasíða: [www.ferdamalastofa.is](http://www.ferdamalastofa.is)  Athugasemd: Þessi vernd gegn gjaldþroti eða rekstrarstöðvun nær ekki yfir samninga við aðra aðila en XY, sem hægt er að framkvæma þrátt fyrir gjaldþrot eða rekstrarstöðvun XY.  Tengill á lög um pakkaferðir og samtengda ferðatilhögun. |